section_heading: Predsezona i testiranja
paragraph_text: Na testiranjima 9. ožujka u Barceloni, gdje su sve momčadi dovele svoje bolide za sezonu 2009., prvi se puta pojavio Brawn GP, novoosnovani tim formiran nakon povlačenja Honde iz Fromule 1. Nova momčad, koju je predvodio Ross Brawn, odmah se istakla najboljim vremenima na početku testiranja. Na kraju dana, BMW Sauber je postigao najbolja vremena, dok je Brawn GP bio četvrti.<ref> Trećeg dana, Brawnov vozač Jenson Button bio je najbrži, sa sekundom razlike u odnosu na vozača Ferrarija Felipea Massu<ref> dok je Buttonov timski kolega Rubens Barrichello idućeg dana postigao još bolja vremena. Na dnu tablice s vremenima, momčad aktualnog prvaka Lewisa Hamiltona, McLaren, teško se prilagođavala novim pravilima, često 1,5 sekundu sporija od konkurencije.<ref> Massa je izjavio da nikada nije vidio McLaren toliko u zaostatku.<ref>